Балаларға мемлекеттік тілді, ертегілер арқылы үйрету.

*Г.Д Мещерова,*

*«Радуга» бөбекжай бақшасының*

*қазақ тілі мұғалімі.*

Ертегі арқылы мектепке дейінгі балалардың тілін дамыту, қазақша байланыстырып сөйлеу дағдыларын қалыптастыру, өмірлік оң көзқарастарын қалыптастырады.

* театрландырылған қойылымдар арқылы балалардың қазақ тіліне қызығушылығын ояту;
* сөздік қорларын байыту;
* ауызша сөйлегенде қазақ тіліне тән дыбыстарды анық айтуға үйрету;
* кейіпкерлердің іс-әрекеттері мен дауыс ырғақтарын сәйкестендіре дұрыс сөйлеуге баулу;

Балабақша жасындағы балаларды жан-жақты дамыту кезінде ертегінің алатын ролі өте зор. Сондықтан, мен өз жұмысымда, ертегілерді театрализациялауды жиі қолданамын. Балаларға бірнеше ертегі оқып, олардың өздері таңдап алуларына ерік беремін. Балалардың жастарына сай ертегі таңдап алынады. Содан соң рөлдерге бөліп театрландырамыз.Әр бала өзіне ұнаған кейіпкердің рөлін алады. Кезек – кезек барлық балалар ойнап шығады.

Ертегіні бөлшектеп таныстырып, сөздерді әр ұйымдастырылған іс- әрекетте түсіндіріп қайталап, айтқызамын. Балалар эмоционалды ашылады. Ертегінің қай түрін алсақ та ол баланың ой қиялын ұштайды. Мінез-құлқын, ерік-жігерін, сөйлеу қабілетін, тілін дамытып, сөздік қорын молайтады.

Қазақ халқының ұлттық ертегілерімен таныстырамын: «Ер Төстік», «Керқұла атты Кендебай», «Ыста тас», «Алтын сақа», «Тас болған шаһар».

Адамның балалық шағы ертегімен тығыз байланысты. Біз әжемізден ертегі айтып немесе оқып беруін жиі сұраймыз. Сиқыры бар оқиғаларды тыңдауды тағаттана күтеміз. Көңілді де аянышты, қорқынышты да күлкілі олар бізге біраздан таныс. Олармен біздің әлем, жақсылық пен жамандық, әділет туралы алғашқы көзқарастарымызды қалыптастырады. Бір қарағанда жәй кішкентай ғана әңгіме сияқты, ал шын мәнінде осы әңгімелерде халық даналығы, мейірімдік пен зұлымдық туралы түсінік жатыр. Кейде өмірде қиын жағдайлар кездесіп жатады. Не істеу керек? Қандай дұрыс шешім қабылдау керек? Осы сұрақтарға жауап табу үшін ертегі бізге асығады. Балалардың қиын жағдайда қандай шешім қабылдауға, және шешу жолдарын іздеуге көмектеседі.

Ертегі тыңдау арқылы бала оған еліктейді, өзі де ертегінің басқа түрін, ойлап шығарады. Түйсік қабілеттері дамиды. Кішкентайынан ертегі тыңдап өскен бала ақылды, зерек, терең ойлы, зейінді болып өседі. Ертегі жаңа өскін балауса буынның сана-сезімін оятып, ақыл-есін дамытып, адамгершілікке тәрбиелейді. Мектеп жасына дейінгі балалардың жасына лайықты, ертегі, жұмбақ жаңылтпаш, әңгіме естіп өсуі – олардың сөздік қорының молаюына, ақыл-ойының жетілуіне дыбыстарды дұрыс айту мәдениетіне әсер етеді. Өйткені, бала ертедегі жақсы кейіпкерге еліктеп батыр, шыдамды, ақылды, кеңпейіл болғысы келеді. Балалардың ең сүйіп тыңдайтын дүниесі – ертегі қайталап айту арқылы баланың сөздік қоры дамиды. Бұрынғы уақытта балалар көбінесе ата-әже бауырында өскен. Олар үлкендердің ертегі, әңгімесін тыңдап, зейін қойып өскен. Ол балалар үлкенге құрмет, кішіге мейірімді, ілтипатты болған. Қазір көбінесе теледидар немесе компьютер алдында отырады да кино, көпсериялы мультфильмдер көреді. Сондықтан қазіргі балалардың тілдері кеш шығады.

Ертегі – кішкентай ғана сиқырлы әлем.

Ертегі арқылы еңбекке, шыншыл болуға, туған жерін сүюге, батыр да батыл болуға тәрбиелеу біздің басты міндетіміз. Кішкентайынан ертегі тыңдап өскен бала ақылды,зерек, терең ойлы, зейінді болып өседі. Ертегі жаңа өскін балауса буынның сана — сезімін оятып, ақыл — есін дамытып, адамгершілікке тәрбиелейді.